Public procurement notice: Contract Notice
Published: 2022-03-11
Buyer: Szegedi Tudományegyetem
Country: HU
Contract type: Works
Procedure: Open procedure
CPV classification: 45000000: Construction work | 45112310 | 45112710 | 45210000: Building construction work | 45212312
Submission deadline: 2022-04-08
Award criteria: The most economic tender

Technical requirements: Vállalkozási szerződés alapján a Szegedi Tudományegyetem Science Park Látogató-, és Konferencia Központ kivitelezési, valamint parkoló-, és kertépítési munkáinak elvégzése.
Szegedi Tudományegyetem Science Park Látogató-, és Konferencia Központ teljes körű, minden szakágra kiterjedő kivitelezési munkáinak elvégzése, kiegészítve az épületen kívüli összes járulékos munkával a telken belüli parkoló és útépítési valamint a kertészeti munkák kivételével.
A Szegedi Tudományegyetem Science Park Látogató-, és Konferencia Központ épületén kívüli összes telken belüli útépítési, parkoló építési, kertészeti, kertépítési és környezetrendezési tárgyú munka elvégzése, amely útépítési, parkoló építési, kertészeti és ahhoz kapcsolódó burkolatkészítési munkákat tartalmaz.
Vállalkozási szerződés alapján a Szegedi Tudományegyetem Science Park Látogató-, és Konferencia Központ teljes körű, minden szakágra kiterjedő (különösen szerkezetépítési és építészeti, épületgépészeti, elektromos erősáramú és gyengeáramú szerelési), kivitelezési munkáinak elvégzése, kiegészítve az épületen kívüli összes járulékos munkával a telken belüli parkoló és útépítési valamint a kertészeti munkák kivételével.
A tervezett Látogató- és Konferencia Központ a Science Park Szeged területén, a Budapesti út. 9. számú, 14,4 hektáros 01392/27 helyrajzi számú ingatlanon a meglévő, jelenleg használaton kívüli egykori szovjet katonai művelődési ház bővítésével létesül. A tervek szerint az épület szolgál a 2023 nyarán Magyarországon megrendezésre kerülő Nemzetközi Informatikai Diákolimpia (IOI) helyszínéül, ezt követően pedig többfunkciós rendezvényközpontként fog funkcionálni. A megvalósuló Látogató- és Konferencia Központ hármas funkciót tölt majd be: egyrészt a Science Park impozáns, modern terekkel rendelkező látogató központja, másrészt létesítmény- és parküzemeltetési funkciót ellátó szolgáltató épület, harmadrészt konferenciáknak is helyet adó rendezvénytér az emeleti szinten kialakításra kerülő étteremmel.
A modern homlokzati elemekkel burkolt, markáns megjelenésű Látogató- és Konferencia Központ két épületrészből áll, melyeket egy fogadótérként is funkcionáló nagyméretű aula köt össze.
Az átalakításra kerülő 6x6 m-es raszterű pillérvázas, vasbeton födémes egykori művelődési ház épületben lévő nagyterem megtartásra kerül, a felújítás után 6,20 m átlagos belmagasságú, 400 fő befogadóképességű konferencia teremként funkcionál. A meglévő épület pilléreinek megerősítése szükséges, a megerősítési helyeken a pillérek köré vasbeton köpeny készül. Az átalakítás során az eredeti vasbeton födémpaneles vízszintes teherhordó szerkezeti elemek megmaradnak, de kiegészülnek a megerősített pillérekhez kapcsolódó konzolos monolit vasbeton faltartókkal, melyek a konzolos befüggesztett új előtetőfödémek tartószerkezetét adják. A felújításra kerülő konferencia terem mellett a meglévő átalakított épületszárny emeleti szintjén lesznek kialakítva a dolgozói irodák, a dolgozói vizesblokk és a tárgyaló helyiségek.
A meglévő épület északkeleti oldala felől tervezett új épületrészben található 4,30 m átlagos belmagasságú B Konferencia terem egy max. 1000 fő befogadására alkalmas, multifunkcionális terem, mely három kisebb külön is használható rendezvényteremre is szekcionálható. A terem északkeleti oldalához kapcsolódóan, a színpad mögött helyezkednek el a működéshez szükséges raktárak, és kiszolgáló helyiségek.
A konferencia terem az új épületszárny északnyugati oldalán tervezett, fogadótérként is szolgáló tágas aula felől érhető el, az aula teréhez kapcsolódik a teljes látogatói létszámot kiszolgáló WC-blokk illetve a ruhatár. A felújított épületrészbe való átjutás is az aulán keresztül történik. A régi épület konferencia termének előterében található a büfé-kávézó fogyasztó tere.
Az új építésű épületszárny emeleti szintjén további funkcióként egy 300 fős önkiszolgáló étterem és azt kiszolgáló 700 adagos főzőkonyha kapott helyet. A konyha kiszolgáló terei részben a földszinten, a középső szerkezeti blokkban, a nagy konferencia terem mellett találhatók. Az étteremhez szervesen kapcsolódik az íves vonalú emeleti szabadtéri terasz és a nagyméretű, zöldfelületekkel tagolt lépcsősor, mely az étterem külső megközelítését is lehetővé teszi. Az étterem épületen belül a konferencia termek felől az aula térben tervezett többkarú lépcsőn illetve két új liften keresztül érhető el.
Az új épületszárny földszintjén előregyártott vasbeton szerkezetek és monolit vasbeton falak adják a függőleges teherhordó szerkezetet, a rendezvényteremnél 1,75 m magas feszített „I”-tartókon készülő 6+19 cm vastag zsalupaneles födém készül, míg a nagytermen kívül 25 cm vastag monolit vasbeton födémszerkezetek kerülnek kialakításra.
Ebből döntött falú vagy íves/görbült felületi kialakítású homlokzatburkolat szerelése alsó vízzáró réteggel: 2172,4 m2
A közbeszerzési dokumentáció részét képezi a minden szakágra kiterjedő kiviteli tervdokumentáció. A kivitelezési feladathoz a hatósági jóváhagyások és szakági építési engedélyek rendelkezésre állnak. A részletes feltételeket a Közbeszerzési Dokumentáció és annak mellékletei (különösen Műszaki Leírás, Árazatlan Költségvetés) tartalmazzák.
Ajánlatkérő felhívja a figyelmet, hogy a jelen közbeszerzési rész tárgya szerinti kivitelezéssel egyidejűleg a Szegedi Tudományegyetem Science Park Látogató-, és Konferencia Központ útépítési, parkolóépítési, kertészeti, kertépítési és környezetrendezési munkáinak kivitelezésére is sor kerül (a 2. közbeszerzési részben meghatározottak szerint), így a 2. közbeszerzési részben nyertes ajánlattevővel az ajánlattevőnek együttműködési kötelezettsége áll fenn. Ajánlatkérő felhívja az ajánlattevő figyelmét továbbá arra, hogy a 2. közbeszerzési részben nyertes ajánlattevővel a felvonulási területet időszakosan közösen (egyidejűleg) veszik igénybe. A Szerződés szerinti műszaki és pénzügyi tervet, valamint az organizációs tervet ennek tudatában kell majd elkészítenie, egyeztetve az Ajánlatkérővel és a Látogató-, és Konferencia Központ útépítési, parkolóépítési, kertészeti, kertépítési és környezetrendezési munkáinak kivitelezését végző, 2. közbeszerzési részben nyertes ajánlattevővel. Részletek a Közbeszerzési Dokumentáció mellékletét képező Szerződéstervezetben.
Ajánlatkérő a 321/2015. (X. 30.) Korm. rendelet 46. § (3) bekezdése alapján rögzíti, hogy amennyiben a közbeszerzés tárgyának kellően pontos és érthető leírása szükségessé tette, úgy a felhívásban és a dokumentációban meghatározott gyártmányú vagy eredetű dologra, illetve konkrét eljárásra, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való konkrét hivatkozás, utalás alkalmazása kizárólag a tárgy jellegének egyértelmű meghatározása érdekében történt, ajánlatkérő a 321/2015. (X. 30.) Korm. rendelet szabályainak megfelelően „az azzal egyenértékű” teljesítést is elfogadja. Ajánlatkérő az egyenértékűséget az általa a Műszaki Leírásban és/vagy az Árazatlan Költségvetésben meghatározott paraméterek tekintetében vizsgálja.

Eligibility requirements: KIZÁRÓ OKOK (mindkét közbeszerzés rész vonatkozásában) Az eljárásban nem lehet ajánlattevő (továbbiakban: AT), alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bek. meghatározott kizáró okok hatálya alatt áll. Ajánlatkérő (továbbiakban: AK) kizárja az eljárásból azt az AT-t, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. AK felhívja a figyelmet a Kbt. 64. § szerinti öntisztázás lehetőségére. Előzetes igazolás: A Kbt. 67. § (1) bek. szerint. A 321/2015. (X. 30.) Korm. rendelet (továbbiakban: Kr.) 1. § (1) bek. alapján az AT-nek az ajánlatában a Kbt. II. Része szerint lefolytatott közbeszerzési eljárásban ajánlatának benyújtásakor a Kr. 2-7. §-ának megfelelően, az egységes európai közbeszerzési dokumentum (továbbiakban: EEKD) benyújtásával kell előzetesen igazolnia, hogy nem tartozik az eljárásban előírt kizáró okok hatálya alá. Közös ajánlattétel esetén irányadó a Kr. 3. § (5) bek., azaz a közös AT-k képviseletében az EEKD-t az ajánlatot benyújtó AT nyújtja be. Amennyiben az előírt alkalmassági követelményeknek az AT más szervezet, vagy személy kapacitására támaszkodva felel meg, a Kbt. 67. § (3) bek. alapján az ajánlatban be kell nyújtani a kapacitásait rendelkezésre bocsátó szervezet, vagy személy részéről a kizáró okok fenn nem állása tekintetében az EEKD-t. Irányadó a Kr. 3. § (3) bek., azaz az érintett szervezet vagy személy képviseletében az EEKD-t az AT nyújtja be. A Kbt. 67. § (4) bek. alapján az ajánlatban be kell nyújtani továbbá az AT arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § (1)-(2) bek. meghatározott kizáró okok hatálya alá eső alvállalkozót. A Kr. 15. § (1) bek. alapján az AT az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a Kbt. 62. §-ában foglalt kizáró okok hiányának igazolása érdekében. Az alkalmasság igazolásában részt vevő alvállalkozó tekintetében az EEKD benyújtásával az AT eleget tesz a Kbt. 67. § (4) bek. szerinti nyilatkozati kötelezettségének. A Kr.15. § (2) bek. alapján azon alvállalkozók tekintetében, amelyek nem vesznek részt az alkalmasság igazolásában az AT ajánlatában a Kbt. 67. § (4) bek. szerinti nyilatkozatot nyújt be. A Kr. 13. §-a alapján folyamatban lévő változásbejegyzési eljárás esetében az AT az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben nincs folyamatban lévő változásbejegyzési eljárás, az ajánlathoz csatolni kell az AT erre vonatkozó nemleges tartalmú nyilatkozatát is. Igazolás: A Kr. 1. § (2) bek. alapján az AK által a Kbt. 69. § (4)-(7) bek. alapján a kizáró okokra vonatkozó igazolások benyújtására felhívott gazdasági szereplőnek a Kr. 8., 10., 12., 14. és 16. §-ának megfelelően kell igazolnia, hogy nem tartozik az Ajánlati Felhívásban előírt kizáró okok hatálya alá. Irányadó a Kr. 1. § (4)-(5) bek. A Kbt. 69. § (11) és (11a) bek. is irányadó. Irányadó továbbá a Kr. 1. § (7)-(8) bek. A kizáró okok előzetes igazolásának, és igazolásának módja részletesen a Közbeszerzési Dokumentáció szerint. AZ AJÁNLATTEVŐ ALKALMASSÁGÁRA ELŐÍRT FELTÉTELEK (mindkét közbeszerzés rész vonatkozásában) Előzetes igazolás: A Kbt. 67. § (1) bek. szerint. A Kr.1. § (1) bek. alapján az AT-nek az ajánlatában a Kbt. II. Része szerint lefolytatott közbeszerzési eljárásban az ajánlatának benyújtásakor a II. Fejezetnek megfelelően, az EEKD benyújtásával kell előzetesen igazolnia, hogy megfelel a Kbt. 65. § (1) bek. c) pontja alapján az AK által előírt alkalmassági követelménynek. AK a Kr.2. § (5) bek. alapján az alkalmassági követelmény előzetes igazolása tekintetében elfogadja az érintett gazdasági szereplő egyszerű nyilatkozatát. (EEKD IV. rész „alfa” szakasz), nem kéri a formanyomtatvány IV. részében szereplő részletes információk megadását. Közös ajánlattétel esetén irányadó a Kr.3. § (5) bek., azaz a közös AT-k képviseletében az EEKD-t az ajánlatot benyújtó AT nyújtja be. Amennyiben az előírt alkalmassági követelményeknek az AT más szervezet, vagy személy kapacitására támaszkodva felel meg, a Kbt. 67. § (3) bek. alapján az ajánlatban be kell nyújtani a kapacitásait rendelkezésre bocsátó szervezet, vagy személy részéről az alkalmassági követelménynek való megfelelés tekintetében az EEKD-t. Irányadó a Kr. 3. § (3) bek., azaz az érintett szervezet vagy személy képviseletében az EEKD-t az AT nyújtja be. Más szervezet, vagy személy kapacitásának igénybevétele esetén irányadóak továbbá a Kbt. 65. § (7), (9), (11) és (12) bek. Igazolás: A Kr.1. § (2) bek. alapján az AK által a Kbt. 69. § (4)-(7) bek. alapján az alkalmassági követelményre vonatkozó igazolások benyújtására felhívott gazdasági szereplőnek a Kr. 26. § (2)-(3) bek. megfelelően kell igazolnia, hogy megfelel a Kbt. 65. §-a alapján az AK által meghatározott alkalmassági követelménynek, az alábbiak szerint: - Magyarországon letelepedett gazdasági szereplő esetén a nyilvántartásban szereplés tényét - ha a Kbt. 69. § (11) bek. szerinti nyilvántartásokban a vonatkozó adatok, tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni, - Nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. Amennyiben az előírt alkalmassági követelményeknek az AT más szervezet vagy személy kapacitására támaszkodva kíván megfelelni, úgy a Kbt. 67. § (3) bek. alapján az igazolások benyújtásakor a kapacitásait rendelkezésre bocsátó személynek/szervezetnek az alkalmassági követelmények tekintetében az AT-re előirt igazolási módokkal azonos módon kell igazolnia az adott alkalmassági követelménynek való megfelelést. A Kbt. 69. § (11) és (11a) bek. is irányadó. Irányadó továbbá a Kr.1. § (7)-(8) bek. Az alkalmasság előzetes igazolásának, és igazolásának módja részletesen a Közbeszerzési Dokumentáció szerint. Az alkalmasság minimumkövetelménye(i): SZ.1. A Kbt. 65.§ (1) bek. c) pont és a 322/2015. (X. 30.) Korm. rendelet. 21.§ (1) bek. alapján alkalmatlan az AT, ha az ajánlata alapján építőipari kivitelezési tevékenységet végző gazdasági szereplők a 1997. évi LXXVIII. törvény (Étv.). szerinti, építőipari kivitelezési tevékenységet végzők névjegyzékében nem szerepelnek, ill. a nem Magyarországon letelepedett gazdasági szereplők a letelepedés szerinti ország nyilvántartásában nem szerepelnek, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkeznek.